Telkom, poskantoorwerkers begin staak | Maroela Media
Telkom, poskantoorwerkers begin staak
Die Communication Workers Union (CWU) het Maandag 'n beroep op al sy lede by Telkom en die Suid-Afrikaanse Poskantoor (SAPO) gedoen om te begin staak nadat loononderhandelinge op 'n dooiepunt uitgeloop het.
"Op 3 Julie sal ons van 12:00 by verskeie werkplekke begin betoog. Op 4 Julie sal ons leiers ons om 10:00 by die CWU se provinsiale kantore toespreek. Op 5 Julie sal ons begin met ons staking en op 6 Julie sal ons die strate invaar en in Keisergracht in Kaapstad in groot getalle byeenkom om aan hierdie maatskappye te wys dat werkers wat verenig is nooit verslaan kan word nie," het die vakbond in 'n verklaring aan sy lede gesê.
"Vir jare het ons hulle vertrou om die regte ding te doen en oor en oor het hulle net hul rug op ons en ons gesinne gedraai."
CWU het gesê Telkom se werksmag het van 67 000 werknemers tot minder as 12 000 gekwyn en wil die bestuur glo nog poste sny vir 'n totale werksmag van 6 000 werknemers. Telkom het gesê sy finale loonaanbod is 'n verhoging van 3%.
"SAPO het vir die afgelope twee jaar 'n aanbod van 0% aangebied terwyl topbestuurslede met buitensporige salarisse aangestel word en daar van personeel verwag word om die bedrywighede van SAPO uit hul eie sakke te befonds. Dit alles terwyl [die prys van] brandstof, elektrisiteit en water aanhou styg."
Die vakbond voer aan in teenstelling hiermee sien Telkom- en SAPO-werknemers nie enige verhogings in salarisse nie, maar eerder salarisverminderings.
"Die tyd het gekom vir ons om die rug op hierdie maatskappye te draai en te sê genoeg is genoeg."
Malema sê hy organiseer 'dalk' plaasmoorde
Wat van die grants uitbetaal!!!!
En wie gaan die verskil agterkom?
Poskantoor? Askies, ek is al 'n bietjie oud. Wat is dit nou weer?? Het hulle destyds weer begin werk na staking???